من خلال المؤتمر الافريقي العربي اتضح ان المغرب لا يملك حلفاء له حقيقيين في الجامعة العربية من غير دول الخليج. مصر اختارت التحالف مع الجزائر ضد المغرب. ردات الصرف لينا على التقارب المغربي الاثيوبي. على مشروع الفوسفاط اللي قيمتو 4 مليار دولار. واخا السيسي كال ليهم راه مصر ما معتارفاش بالبوليساريو بان باللي السيسي كيدعم الجزائر. هاد اللعب كان فالخفاء سابقا واليوم خرج للعلن. خرج بعد رفع السعودية يدها عن الدعم المالي المفرط للسيسي وتبعاتها الامارات العربية المتحدة. كلفة دعم السيسي كبيرة على دول الخليج. هاد الدول هي بوحدها باستثناء سلطنة عمان الحليف الحقيقي للمغرب. كلهم انساحبو من القمة العربية الافريقية احتجاجا على حضور البوليساريو. حتى تونس اللي عندها علاقات قوية مع المغرب بانت باللي انتهازية فهاد الحالة. خافت من الجزائر وخضعات ليها. ليبيا اللي لعب المغرب دورا كبيرا في المصالحة اللي كتعيشها حتى هي خايفة من الجزائر وتبعات تونس. دايرة الحياد السلبي اتجاه قضية الصحراء. اما موريتانيا اللي عندها رئيس معقد من المغرب فدخلات فابتزاز المغرب. فين ما بانت شي حاجة عندها علاقة بالبوليساريو كتركب عليها. تعرض عليهم فمهرجانات ثقافية كشنقيط وتقرب منهم وتستقبل وفودهم. مقلقة من التقارب المغربي السينغالي. خطاب عيد المسيرة من داكار زاد عقدها. هكذا صارت الجامعة العربية عائقا امام المغرب. طرفا وخصما. جامعة جسد بدون روح رفض الملك استقبال مؤتمرها وكان على حق. ما عندها ثقل ما عندها كلمة. حتى فلسطين اللي لمغاربة كيحيدو من قوتهم اليومي ويعطيوها بغات تلعب مع البوليساريو. المغرب خاصو يخرج من العالم العربي ويلعب الكل فالكل في افريقيا. يحافظ على تحالفو مع دول الخليج والاردن فقط لا غير 
بعد المؤتمر العربي الافريقي: علاش المغرب مازال فالجامعة العربية. الجزائر راعية البوليساريو وتونس وليبيا طلعات خوافة وفلسطين كتلعب بديلها ومصر باعتنا فالدورة وموريتانيا مشات بعيد